เดอะเจอร์นัลลิสต์

เดอะเจอร์นัลลิสต์ (Shinbun Kisha; The Journalist) เป็นภาพยนตร์ญี่ปุ่นในปี ค.ศ. 2019 ที่สร้างจากหนังสือของ อิโซโกะ โมจิซูกิ ในปี 2017 กำกับโดย มิจิฮิโตะ ฟูจิอิ นำแสดงโดย ชิม อึน-กย็อง และ โทริ มัตสึซากะ เดอะเจอร์นัลลิสต์ ได้รับการเสนอชื่อในเจแปน อะคาเดมีไพรซ์ ทั้งสิ้น 5 สาขาและชนะใน 3 สาขาได้แก่ ภาพยนตร์แห่งปี นักแสดงนำชายดีเด่น และนักแสดงนำหญิงดีเด่น ในวันที่ 13 มกราคม 2022 ได้มีการเผยแพร่เดอร์เจอร์นัลลิสต์ในรูปแบบของละครชุดบนเน็ตฟลิกซ์ ซึ่งกำกับโดยผู้กำกับภาพยนตร์คนเดียวกัน

**เรื่องย่อ**
หลังจากนักข่าว เอริกะ โยชิโอกะ (ชิม อึน-กย็อง) จบการศึกษามาจากสหรัฐกลับเข้ามาทำข่าวในโตเกียว เอกสารลับเกี่ยวกับโครงการก่อสร้างมหาวิทยาลัยแพทย์แห่งใหม่ถูกส่งผ่านโทรเลขให้กับสำนักข่าวแห่งหนึ่งที่เธอทำงานอยู่ ในขณะที่ความสงสัยก่อตัวในหน้าที่การงาน ของ ทากูมิ ซูงิฮาระ (โทริ มัตสึซากะ) เจ้าหน้าที่สำนักงานข่าวกรองคณะรัฐมนตรี ซึ่งงานของเขามักเกี่ยวข้องกับความคิดเห็นของสาธารณชนและทำลายชื่อเสียงของบุคคลที่เจ้าหน้าที่ระดับสูงเห็นว่าเป็นภัยต่อความมั่นคงของชาติ เมื่อทั้งโยชิโอกะและซูงิฮาระพบเจอกัน ทั้งสองตัดสินใจร่วมมือเพื่อเปิดโปงความจริงแม้ว่าจะมีความเสี่ยงต่ออาชีพของพวกเขา

**ตัวละคร**
 เอริกะ โยชิโอกะ แสดงโดย ชิม อึน-กย็อง- ทากูมิ ซูงิฮาระ แสดงโดย โทริ มัตสึซากะ- นัตสึมิ ซูงิฮาระ แสดงโดย สึบาซะ ฮนดะ- ไดซูเกะ คูราโมจิ แสดงโดย อามาเนะ โอกายามะ- ทามตสึ เซกิโดะ แสดงโดย โทโมฮิโระ คากุ- มาซาโตะ คาวาอิ แสดงโดย เซยะ โอซาดะ- ชิกะ คันซากิ แสดงโดย ฮินะ มิยาโนะ- เรียวอิจิ สึซูกิ แสดงโดย สึโตมุ ทากาฮาชิ- โนบูโกะ คันซากิ แสดงโดย นาโอมิ นิชิดะ- โทชินาโอะ คันซากิ แสดงโดย คาซูยะ ทากาฮาชิ- คาซูมาซะ จินโนะ แสดงโดย ยูกิยะ คิตามูระ- โทโมยะ ทาดะ แสดงโดย เท็ตสึจิ ทานากะ

**รางวัล**

**ละครชุดเน็ตฟลิกซ์**
The Journalist: คนข่าวเข้ม (Shinbun Kisha; The Journalist) เป็นละครชุดญี่ปุ่นโดยผู้กำกับคนเดียวกันกับรูปแบบภาพยนตร์ในชื่อเรื่องภาษาญี่ปุ่นเดียวกัน เผยแพร่บนแพลตฟอร์มเน็ตฟลิกซ์ทั่วโลกในวันที่ 13 มกราคม 2022 นำแสดงโดย เรียวโกะ โยเนกูระ

**เนื้อเรื่อง**
มัตสึดะ (เรียวโกะ โยเนกูระ) นักข่าวโต๊ะสังคมของสำนักพิมพ์โทโตะที่กำลังสืบสวนความจริงในคดีฉ้อโกงของ ชินจิโร โทโยดะ (ยูซูเกะ ซานตามาเรีย) ที่ปรึกษาพิเศษประจำคณะรัฐมนตรี แต่ถูกบรรณาธิการข่าวฯ สั่งให้หยุดไว้ก่อนเพื่อตามข่าวการซื้อที่ดินของรัฐเพื่อสร้างสถาบันเอชินซึ่งเป็นโรงเรียนนิติบุคคลตามความต้องการของภรรยานายกรัฐมนตรี แต่หลังจากถูกฝ่ายค้านกดดันอย่างต่อเนื่องในการประชุมรัฐสภาเขาจึงเอ่ยว่าหากเขามีส่วนเกี่ยวข้องในการอนุมัติซื้อที่ดินของรัฐในราคาถูกกว่าเดิมจริง จะลาออกจากตำแหน่งนายกรัฐมนตรี หลังจากคำกล่าวนั้นที่ไม่ได้อยู่ในต้นร่างปราศรัย เหล่าข้าราชการต่างเริ่มปกปิดความจริง โดยสำนักนายกรัฐมนตรีปัดความรับผิดชอบไปยังอธิบดีกรมการเงินเพื่อให้เขาสั่งกรมธนารักษ์กลางในนาโงยะ จังหวัดไอจิ ดำเนินการปลอมแปลงเอกสารเพื่อให้สอดคล้องกับคำปราศรัยของนายกรัฐมนตรีในที่ประชุมสภา หนึ่งในเจ้าหน้าที่ที่ได้รับคำสั่งเช่นนั้น คาซูยะ ซูซูกิ (ฮิเดตากะ โยชิโอกะ) ที่มีความใฝ่ดีในหน้าที่การงานของเขารู้สึกไม่ยินดีต่อคำสั่งนั้น ส่วนชินอิจิ มูรากามิ (โก อายาโนะ) ที่เป็นผู้ช่วยภรรยาท่านนายกรัฐมนตรี ถูกสั่งย้ายไปอยู่สำนักข่าวกรองและวิจัย คณะรัฐมนตรี ซึ่งเป็นศูนย์ปฏิบัติการหลักในการสืบค้นข้อมูลบุคคลเพื่อว่าร้ายและเขียนความคิดเห็นตามที่ได้รับสั่งมาเพื่อสนับสนุนรัฐบาลบนสื่อออนไลน์
หลังสำนักหนังสือพิมพ์แห่งหนึ่งตีข่าวเรื่องของความเป็นไปได้ในการปลอมแปลงเอกสารทางราชการ ส่งผลให้อธิบดีกรมการเงิน โมริ ถูกสั่งให้ลาออกและเข้าร่วมการสอบปากคำในฐานะพยาน เขายอมรับผิดและกล่าวว่าเป็นคำผิดของกรมธนารักษ์ส่วนกลางแต่เพียงผู้เดียวโดยไม่มีสำนักนายกรัฐมนตรีมาเกี่ยวข้องตามที่ได้เตรียมคำตอบไว้ล่วงหน้า หลังจากนั้นไม่นานคาซูยะผูกคอเสียชีวิต หลังจากการเสียชีวิตของเขา มัตสึดะจึงกระตือรือร้นในการสืบหาความจริงต่อจนได้ทราบว่าสำนักนายกรัฐมนตรีมีส่วนเกี่ยวข้องด้วย แต่สำนักงานอัยการท้องถิ่นนาโงยะไม่สั่งฟ้องโมริและพวก มัตสึดะและมายูมิ ซูซูกิ (ชิโนบุ เทราจิมะ) ภรรยาของคาซูยะตัดสินใจเคลื่อนไหวทั้งการชุมนุมและทางสื่อออนไลน์ ส่วนคูโรซากิและพวกที่เป็นส่วนหนึ่งในการปลอมแปลงเอกสารได้รับการเลื่อนตำแหน่ง แต่ด้วยความสำนึกผิด คูโรซากิได้มาพบมายูมิเพื่อมอบบันทึกการปลอมแปลงเอกสารที่คาซูยะมอบไว้ให้กับเขาก่อนฆ่าตัวตาย หลังจากนั้นเธอพร้อมกับมัตสึดะนำแฟลชไดร์ฟมอบให้กับสำนักพิมพ์ของเธอเพื่อตีข่าวหน้าหนึ่ง มูรากามิถึงเห็นข่าวนั้นจึงติดต่อมัตสึดะ อัยการท้องถิ่นนาโงยะโยชิคัตสึ ยางาวะ (โคจิ โอกูระ) ได้สอบสวนคูโรซากิอย่างไม่เป็นทางการในโรงแรมแห่งหนึ่ง เขากล่าวต่อยางาวะว่าการปลอมแปลงเอกสารมีคำสั่งต้นมาจากมูรากามิ ผู้ช่วยภรรยาท่านนายกรัฐมนตรี เขาได้ทำการแอบบันทึกเสียงไว้ระหว่างสนทนากับโทโยดะเรื่องคดีฉ้อโกงของเขา มูรากามิตั้งคำถามกับตนเองว่าทำไมถึงเข้ารับราชการ ท้ายที่สุดทั้งมัตสึดะ มูรากามิ เรียว และมายูมิเดินทางไปยังศาลท้องถิ่นนาโงยะเพื่อเข้ารับฟังการพิจารณาคดี

**ตัวละคร**
 อันนะ มัตสึดะ แสดงโดย เรียวโกะ โยเนกูระ
: เป็นนักข่าวโต๊ะสังคมแต่มักเข้าร่วมการแถลงข่าวของรัฐบาลอยู่สม่ำเสมอ การเค้นถามของเธอได้รับการวิจารณ์ในโซเชียลมีเดียอยู่เสมอ พ่อและแม่ของเธอเสียชีวิตในอุบัติเหตุจราจรทางบก ในตอนที่ 4 เธอถูกหนังสือพิมพ์ที่เขียนโดยฝั่งรัฐบาลกล่าวหาว่าเธอตีข่าวโดยใช้อารมณ์ส่วนตัวของเธอเพราะโคเฮ พี่ชายของเธอที่เป็นผักหลังทำงานหนักจนเกินไป แต่นั่นไม่ได้ทำให้เธอสั่นคลอนแต่ยังใด- ชินอิจิ มูรากามิ แสดงโดย โก อายาโนะ
: เป็นผู้ช่วยภรรยาท่านนายกรัฐมนตรี แต่ถูกสั่งย้ายไปสำนักข่าวกรองและวิจัย คณะรัฐมนตรี เขาได้รับคำสั่งให้ติดตามมัตสึดะอย่างใกล้ชิด - เรียว คิโนชิตะ แสดงโดย รีวเซ โยโกฮามะ
: เป็นนักศึกษาปีที่ 4 และหลานของคาซูยะ เรียวอยู่ในระหว่างการหางาน เขามีงานพิเศษคือการส่งหนังสือพิมพ์เป็นรายได้เสริมแต่เขาไม่เคยอ่านมันสักครั้ง ในตอนที่ 5 เขาได้สมัครงานสำนักพิมพ์โทโตะที่มัตสึดะทำงานอยู่ การเป็นนักข่าวของเรียวจะช่วยเป็นกระบอกเสียงให้กับผู้ที่อ่อนแอ เขากล่าวกับกรรมการในการสัมภาษณ์รับสมัครเข้าทำงาน- คาซูยะ ซูซูกิ แสดงโดย ฮิเดตากะ โยชิโอกะ
: เป็นสามีของมายูมิและเจ้าหน้าที่รัฐสังกัดกรมธนารักษ์กลางที่ซื่อตรงและซื่อสัตย์ในหน้าที่ของตน เขาได้รับคำสั่งให้ปลอมแปลงเอกสารจากอธิบดีกรมการเงินโมริ- มายูมิ ซูซูกิ แสดงโดย ชิโนบุ เทราจิมะ
: เป็นภรรยาของคาซูยะที่เป็นห่วงเป็นใยในหน้าที่การงานของเขาซึ่งเต็มไปด้วยความเสี่ยง- ชินจิโร โทโยดะ แสดงโดย ยูซูเกะ ซานตามาเรีย
: เป็นประธานบริษัทไอทีและที่ปรึกษาพิเศษประจำคณะรัฐมนตรี ที่กุมความลับสำคัญของรัฐบาลไว้จึงทำให้เขารอดพ้นจากการจับกุมของตำรวจหลังประเด็นว่าเขาทุจริตเงินที่ได้รับจากกระทรวงเศรษฐกิจฯ- ทาดาชิ คูโรซากิ แสดงโดย โทโมโรโวะ ทางูจิ
: เป็นหัวหน้าของคาซูยะที่ต้องยอมจำนนจากคำสั่งให้ปลอมแปลงเอกสาร- โยชิคัตสึ ยางาวะ แสดงโดย โคจิ โอกูระ
: เป็นอัยการ สำนักงานอัยการท้องถิ่นนาโงยะ ที่ซื่อตรงและพยายามที่ส่งฟ้องในคดีอธิบดีกรมการเงินโมริแต่ถูกเบื้องบนสั่งห้าม- โคเฮ มัตสึดะ แสดงโดย มาซาโตะ ฮางิวาระ
: เป็นอดีตผู้ช่วยที่ปรึกษาพิเศษประจำคณะรัฐมนตรีในระหว่างการเตรียมจัดโอลิมปิกฤดูร้อน 2020 เข้ารักษาตัวที่โรงพยาบาลด้วยภาวะหัวใจล้มเหลวจากการทำงานหนักและอยู่ในสภาพผักเรื้อรัง- มายุ โยโกกาวะ แสดงโดย คาริน โอโนะ
: เป็นนักศึกษาปีที่ 4 และส่งหนังสือพิมพ์เป็นงานพิเศษ หลังจากเธอได้งานในบริษัทขนาดกลางแห่งหนึ่ง หลังจากการระบาดทั่วของโควิด-19 ทำให้สัญญาการว่าจ้างถูกยกเลิก เรียวที่ได้ยินเช่นนั้นจึงเขียนข่าวเรื่องนี้เป็นเรื่องแรกของเขา- โทโมยะ ทาดะ แสดงโดย เท็ตสึจิ ทานากะ
: เป็นผู้อำนวยการสำนักข่าวกรองและวิจัย คณะรัฐมนตรี ในขณะที่มูรากามิและโทโยดะกำลังถกเถียงกันเรื่องคดีฉ้อโกงบริษัทไอทีของโทโยดะ ทาดะเห็นมูรากามิแอบบันทึกเสียงไว้ แต่ทำเป็นไม่สนใจ

**อ้างอิง**

**แหล่งข้อมูลอื่น**
  ja- 9778190- 81317111
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2562